CELEX: 62009CA0435
Language: el
Date: 2011-03-24 00:00:00
Title: Υπόθεση C-435/09: Απόφαση του Δικαστηρίου (τρίτο τμήμα) της 24ης Μαρτίου 2011 — Ευρωπαϊκή Επιτροπή κατά Βασιλείου του Βελγίου (Παράβαση κράτους μέλους — Οδηγία 85/337/ΕΟΚ — Εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον — Κριτήρια επιλογής — Καθορισμός των κατωτάτων ορίων — Μέγεθος του σχεδίου)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/6
            
         Απόφαση του Δικαστηρίου (τρίτο τμήμα) της 24ης Μαρτίου 2011 — Ευρωπαϊκή Επιτροπή κατά Βασιλείου του Βελγίου
   (Υπόθεση C-435/09) (1)
   
   (Παράβαση κράτους μέλους - Οδηγία 85/337/ΕΟΚ - Εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον - Κριτήρια επιλογής - Καθορισμός των κατωτάτων ορίων - Μέγεθος του σχεδίου)
   2011/C 152/10
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. van Beek, J.-B. Laignelot και C. ten Dam)
   
      Καθού: Βασίλειο του Βελγίου (εκπρόσωπος: T. Materne)
   
      Αντικείμενο
   
   Παράβαση κράτους μέλους — Εσφαλμένη και ελλιπής μεταφορά της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175, σ. 40), όπως τροποποιήθηκε με την οδηγία 97/11/ΕΚ του Συμβουλίου, της 3ης Μαρτίου 1997 (ΕΕ L 73, σ. 5) — Άρθρο 4, παράγραφοι 2 και 3, σε συνδυασμό με τα παραρτήματα II και III (Περιφέρεια της Φλάνδρας), άρθρο 4, παράγραφος 1, σε συνδυασμό με το παράρτημα I, σημείο 8, στοιχείο α', και σημείο 18, στοιχείο α', και άρθρο 7, παράγραφος 1, στοιχείο β' (Περιφέρεια της Βαλλωνίας) και άρθρο 4, παράγραφοι 2 και 3, σε συνδυασμό με τα παραρτήματα II και III (Περιφέρεια Βρυξελλών-Πρωτευούσης) — Κατώτατα όρια και κριτήρια
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο του Βελγίου, παραλείποντας να θεσπίσει τα αναγκαία μέτρα για την ορθή και πλήρη εκτέλεση:
               
                           —
                        
                        
                           όσον αφορά τη ρύθμιση που ισχύει στην Περιφέρεια της Φλάνδρας, του άρθρου 4, παράγραφοι 2 και 3, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σε συνδυασμό με τα παραρτήματα ΙΙ και ΙΙΙ της οδηγίας αυτής·
                        
                     
                           —
                        
                        
                           όσον αφορά τη ρύθμιση που ισχύει στην Περιφέρεια της Βαλλωνίας, του άρθρου 4, παράγραφος 1, σε συνδυασμό με το παράρτημα I, σημεία 8, στοιχείο α', και 18, στοιχείο α', της οδηγίας 85/337, όπως τροποποιήθηκε με την οδηγία 2003/35, και του άρθρου 7, παράγραφος 1, στοιχείο β', της οδηγίας αυτής, και,
                        
                     
                           —
                        
                        
                           όσον αφορά τη ρύθμιση που ισχύει στην Περιφέρεια Βρυξελλών-Πρωτευούσης, του άρθρου 4, παράγραφοι 2 και 3, σε συνδυασμό με τα παραρτήματα ΙΙ και ΙΙΙ της οδηγίας 85/337, όπως τροποποιήθηκε με την οδηγία 2003/35, καθώς και του ίδιου του παραρτήματος III, παρέβη τις υποχρεώσεις που υπέχει από την εν λόγω οδηγία.
                        
                     
         
               2)
            
            
               Καταδικάζει το Βασίλειο του Βελγίου στα δικαστικά έξοδα.
            
         
      (1)  ΕΕ C 24 της 30.1.2010.